CELEX: C2007/247/07
Language: mt
Date: 2007-10-20 00:00:00
Title: Kawża C-336/07: Talba għal deċiżjoni preliminari mressqa minn Verwaltungsgericht Hannover (Il-Ġermanja) fid- 19 ta' Lulju 2007 — Kabel Deutschland Vertrieb und Service GmbH & Co. KG vs Niedersächsische Landesmedienanstalt für privaten Rundfunk

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/5
            
         Talba għal deċiżjoni preliminari mressqa minn Verwaltungsgericht Hannover (Il-Ġermanja) fid-19 ta' Lulju 2007 — Kabel Deutschland Vertrieb und Service GmbH & Co. KG vs Niedersächsische Landesmedienanstalt für privaten Rundfunk
   (Kawża C-336/07)
   (2007/C 247/07)
   Lingwa tal-kawża: il-Ġermaniż
   Qorti tar-rinviju
   Verwaltungsgericht Hannover
   Partijiet fil-kawża prinċipali
   
      Rikorrenti: Kabel Deutschland Vertrieb und Service GmbH & Co. KG
   
      Konvenuta: Niedersächsische Landesmedienanstalt für privaten Rundfunk
   
      Parti intervenjenti: Norddeutscher Rundfunk, Amburgu, u 39 oħra.
   Domandi preliminari
   
               1)
            
            
               Dispożizzjoni bħal dik ta' l-Artikolu 37(1) tan-Niedersächsisches Mediengesetz (Liġi tas-Sassonja t'Isfel dwar il-medja) hija kompatibbli ma' l-Artikolu 31(1) tad-Direttiva 2002/22/KE dwar is-Servizz Universali, jekk operatur tan-netwerk bil-kejbil huwa obbligat jipprovdi aċċess, fuq iktar minn nofs il-kanali preżenti fin-netwerks tiegħu u li jistgħu jkunu wżati fuq bażi permanenti fit-trażmissjoni analoġika, għal programmi li, għalkemm ma jkoprux it-territorju kollu tal-Land tas-Sassonja l-Baxxa, huma diġà imxandra permezz ta' netwerk terrestri skond it-teknoloġija DVB-T-Standard?
            
         
               2)
            
            
               Dispożizzjoni bħal dik ta' l-Artikolu 37(1) tan-Niedersächsisches Mediengesetz hija kompatibbli ma' l-Artikolu 31(1) tad-Direttiva 2002/22/KE dwar is-Servizz Universali, jekk operatur tan-netwerk bil-kejbil ikun obbligat jipprovdi aċċess għal programmi televiżivi fuq in-netwerks bil-kejbil analoġiċi anki fiż-żoni tal-Land li fihom l-utenti finali tal-kejbil ikun kapaċi, permezz ta' erjil terrestri u dikowder, li jirċievi l-istess programmi televiżivi anki permezz ta' netwerk terrestri skond it-teknoloġija DVB-T-Standard?
            
         
               3)
            
            
               Il-kunċett ta'“servizzi televiżivi” skond l-ewwel sentenza ta' l-Artikolu 31(1) tad-Direttiva 2002/22/KE dwar is-Servizz Universali jinkludi wkoll il-fornituri ta' servizzi tal-medja jew tal-medja televiżivi bħal, per eżempju, it-teleshopping?
            
         
               4)
            
            
               Dispożizzjoni bħal dik ta' l-Artikolu 37(1) tan-Niedersächsisches Mediengesetz hija kompatibbli ma' l-Artikolu 31(1) tad-Direttiva 2002/22/KE dwar is-Servizz Universali, jekk, f'każ li jonqsu xi stazzjonijiet, l-awtorità nazzjonali kompetenti għandha tistabbilixxi lista ta' l-applikanti skond ordni prioritarja li twassal għall-użu tal-kanali kollha disponibbli għall-operatur tan-netwerk bil-kejbil?